KYK: Messi gryp sy 6de Ballon d'Or | Netwerk24
03 Desember 2019 09:34
Lionel Messi is Maandagaand vir die sesde keer as die wêreld se beste sokkerspeler vereer. Foto: Getty Images
Lionel Messi is Maandagaand in Parys met 'n rekord sesde Ballon d'Or-prys vereer om sokker se mees gesogte individuele prys voor die neus van Liverpool se Virgil van Dijk en Cristiano Ronaldo van Juventus weg te raap.
Die Argentyn, wat die La Liga-titel saam met sy klubspan, Barcelona, gewen het, maar met 'n derde plek in die Copa America-toernooi saam met sy land tevrede moes wees, het die Ballon d'Or ook in 2009, 2010, 2011, 2012 en 2015 verower.
"Ek is baie bevoorreg en geseënd. Ek hoop ek kan nog vir 'n lang tyd so aanhou. Dit gaan taai wees, maar ek het nog 'n klompie jare wat ek kan meeding. Die tyd vlieg, so ek sal sokker en my gesin geniet," sê die 32-jarige doelvraat.
Messi en Ronaldo, wenner van vyf Ballon d'Or-pryse, het die prys tussen hulle tien jaar agtereenvolgens gewen voordat Luka Modric van Kroasië in 2018 geseëvier het.
— SuperSport ???? (@SuperSportTV) December 2, 2019
Megan Rapinoe is met die Ballon d'Or vir vroue vereer nadat sy die VSA vroeër vanjaar in Frankryk na 'n rekord sesde Wêreldbekertitel gelei het.
Die 34-jarige middelveldspeler was afwesig by die seremonie in die Theatre du Chatelet, maar het haar toespraak in 'n videoboodskap opgeneem.
"Ek is so hartseer dat ek nie vanaand daar kan wees nie. Dit is absoluut ongelooflik en geluk aan die ander benoemdes. Ek kan nie glo ek het hierdie afdeling gewen nie; dit was 'n merkwaardige jaar," sê sy.
Megan Rapinoe wins the second-ever women's #BallonDor award, starring both on and off the pitch in the USA's FIFA Women's World Cup win ?????? pic.twitter.com/hw40V7vBRA
Die Nederlander Matthijs de Ligt het die prys vir die beste o.21-speler verower en Alisson, een van vier Liverpool-spelers in die topsewe vir die Ballon d'Or, is met die Yashin-trofee vereer as die beste doelwagter van die jaar.